VILNIUS TECH Verslo vadybos fakultetas

VILNIUS TECH Verslo vadybos fakultetas  - Vilniaus Gedimino technikos universiteto struktūrinis padalinys.

Istorija 
Vilniaus Gedimino technikos universitetas (VILNIUS TECH) 1993 metais buvo vienas iš pirmųjų universitetų Lietuvoje pradėjęs naudoti verslo vadybos sąvoką ir pirmasis Lietuvoje įkūrė Verslo vadybos fakultetą (VVF). Šiuo metu fakulteto bendruomenė džiaugiasi padėjusi darbo rinkoje sėkmingai įsitvirtinti 24 absolventų laidoms.
 
Verslo vadybos fakuteto tikslas - tapti vienu iš technikos universitetų ir verslo mokyklų Baltijos regione lyderių, vienijančių mokslą, studijas, verslą ir inovacijas. Siekiame, kad Verslo vadybos fakultetas būtų lyderystės, kokybės ir mokslinio proveržio simbolis. 
 
Prieš daugiau kaip dvidešimt metų Verslo vadybos fakultetas buvo tarp pirmųjų, pradėjusiųjų verslo vadybos studijas ir mokslinius tyrimus šioje srityje. Buvome pirmieji, pradėjusieji projektų valdymo specializaciją. Mūsų fakultete buvo įkurta pirmoji Lietuvoje Finansų inžinerijos katedra. Prieš kelerius metus pradėjome visiškai naują inovatyvią studijų programą „Ekonomikos inžinerija“. Kasmet turime ką nors naujo ir inovatyvaus pasiūlyti būsimiems studentams, socialiniams partneriams, Lietuvai. Būti inovatyviems leidžia mokslinių tyrimų tradicijos ir tarptautinis bendradarbiavimas mokslo ir studijų srityje.

Katedros 
Šiuo metu fakultete yra 5 katedros:

Finansų inžinerijos katedra 
Finansų inžinerijos katedra įkurta 1993 m. Nuo katedros įkūrimo vadovavo prof. habil. dr. A. V. Rutkauskas, šiuo metu katedrai vadovauja doc. dr. Algita Miečinskienė.

Katedros misija – katedros kolektyvo kuriamas žinias ir praktinio meistriškumo pagrindus paversti žinių ekonomikos galia, leisiančia Lietuvai efektyviai panaudoti pagrindinį jos turtą – žmonių kūrybiškumą.
Katedros tikslas – būsimiems absolventams suteikti aukštos prabos profesijos žinias bei veiklos įgūdžius dar studijų metu.
Katedros išskirtinumas –  nuolatinė glaudžių sąveikų tarp inovatyvių žinių kūrimo bei inovatyvių veiklų puoselėjimo ir mokslo tyrimų, galinčių duoti atsakus į svarbiausias paminėtose veikose iškylančias problemas, paieška.

Svarbiausia Finansų inžinerijos katedros mokslinio pažinimo, inovatyvių žinių generavimas ir inovatyvių veiklų puoselėjimo kryptis yra investavimo sistemos, galinčios užtikrinti Lietuvos valstybei pakankamą jos gyventojų gerbūvį, veiklų patrauklumą ir visavertį jos kūrybinių galių panaudojimą, bei  valstybinį ir ekonominį savarankiškumą ilgalaikėje perspektyvoje.
Kasmet katedroje yra paskelbiama virš 40 mokslinių straipsnių.

Ekonomikos inžinerijos katedra  
Ekonomikos inžinerijos katedra įkurta 2017 m., reorganizavus Verslo vadybos fakulteto akademinius padalinius. Katedrai vadovauja prof. dr. Daiva Jurevičienė. Ekonomikos inžinerijos katedra vykdo mikro ir makro lygmens ekonominių problemų tyrimus, dalyvauja tarptautiniuose ekonominių tyrimų projektuose. Šiuo metu katedroje dirba 6 profesoriai, 1 profesorius - partneris, 14 docentų, 2 docentas - partneris, 2 lektoriai, 2 asistentas.

Vadybos katedra 
Katedros misija yra subūrus aukščiausios kompetencijos mokslininkus ir praktikus, vykdyti vadybos mokslo krypties tyrimus, kaupti ir skleisti žinias bendruomenei, taip užtikrinant puikią studijų kokybę, darbuotojų tobulėjimą ir visuomenės švietimą. 

Katedros tikslas - puoselėti akademines vertybes, formuoti dėstytojų, studentų ir socialinių partnerių bendruomenę bei siekti maksimalaus akademinės veiklos įprasminimo universiteto, šalies ir pasaulio mastu.

Katedros išskirtinumas - Vadybos katedros veikla orientuota į šiuolaikinės organizacijos vadybos problemų tyrimus, taikant inovatyvius metodus ir žinias globalioje rinkoje.
Kasmet katedroje yra paskelbiama virš 40 mokslinių straipsnių, 1 monografija.

Teisės katedra 
Teisės katedra yra vienas iš šešių VILNIUS TECH universiteto Verslo vadybos fakulteto padalinių. Teisės katedra įsteigta 1993 m. Jos vedėju buvo teisės mokslų daktaras, docentas Juozas Sideravičius Po jo 2000 m. katedros vedėju tapo doc. dr. Kazimieras Liudvikas Valančius. Nuo 2002 m. iki 2018 m. Teisės katedros vedėjos pareigas užėmė prof. dr. Sigitas Mitkus. Šiuo metu (nuo 2021 m. rugsėjo mėn.) Teisės katedros vedėjo pareigas užima prof. dr. Darijus Beinoravičius. Šiuo metu teisės katedroje dirba: 1 profesorius; 3 docentai; 6 lektoriai
 
Teisės katedros tikslas - supažindinti studentus su Lietuvos teisine sistema, ugdyti supratimą apie teisinę valstybę ir skatinti studentus pabaigus studijas savo praktinėje veikloje vadovautis teisės aktais ir principais.
 
Teisės katedros išskirtinumas:
Konsultacijos teisiniais klausimais.
Teisinių dokumentų ruošimas.
Arbitražo paslauga.
Nuo 1993 m. Teisės disciplina įvesta kaip privaloma visiems studijuojantiems universitete, todėl Teisės katedra VILNIUS TECH studijų programoms siūlo šiuos studijų dalyko modulius: autorinė teisė, teisė, teisės pagrindai, verslo teisė, sutarčių teisė, informatikos teisė. Magistrantūros studijose - sutarčių teisė bei verslo teisė. Per Teisės katedros gyvavimo metus susiformavo savo srities specialistų, praktikuojančių teisininkų, mokslininkų ir dėstytojų kolektyvas, kuris stengiasi pasidalinti savo žiniomis su studentais, supažindinti su dalyko pagrindiniais elementais bei subtilybėmis.

Verslo technologijų ir verslininkystės katedra  
Verslo technologijų katedra įkurta 2001 m. Verslo vadybos fakultete reorganizavus dvi katedras (Vadybos ir Ekonomikos katedros) į penkias katedras: Įmonių ekonomikos ir vadybos, Verslo technologijų, Socialinės ekonomikos ir vadybos, Tarptautinės ekonomikos ir vadybos, Finansų inžinerijos.
 
Verslo technologijų ir verslininkystės katedra restruktūrizuota 2017 m. Verslo vadybos fakultete reorganizavus šešias katedras į penkias katedras: Ekonomikos inžinerijos, Finansų inžinerijos, Vadybos, Verslo technologijų ir verslininkystės, Teisės.
 
2001 – 2010 m. katedrai vadovavo prof. habil. dr. Narimantas Kazimieras Paliulis.
 
2010 m. rugsėjo mėn. – 2022 m. rugpjūčio mėn. katedrai vadovavo prof. dr. Vida Davidavičienė.

Nuo 2022 m. rugsėjo mėn. katedrai vadovauja prof. dr. Ieva Meidutė-Kavaliauskienė.

Kiti mokslo padaliniai 
 Dinamiškosios vadybos institutas

Šaltiniai 

Vilniaus Gedimino technikos universiteto fakultetai
Vadyba Lietuvoje